Zima

Striebristá zima už na dvere klopká,

každé dieťa už vonku hopká.

Zimičku privítajú s veľkou radosťou,

tá jediná je detskou slabosťou.

Oblečú bundy, čapice, šály ,

vybehnú vonku jak snežní králi.

Zima volá: ,,Poďte všetci**!“**

 Krídla vločiek lietajú,

nik nebude doma sedieť,

poďte radšej na kávu.

Vyberú si sane všetci,

na kopec sa chystajú,

už to dolu kopcom beží ,

všetci z toho výskajú.

Zima je už v plnom prúde,

snehu je sťa kryštálovej periny,

všetci sa už tešíme,

 kedy budú prázdniny.

 **Adriána Djobeková /8.B/**

Zima klope na dvere

Pestrofarebná jeseň od nás odišla,

za ňou zima ako na koni prišla.

Striebristé vločky prikryli krajinu,

pripomínajú veľkú bielu perinu.

A táto perina

trávy, stromy kvety prikryla.

Deti sa z toho radujú

sánky, lyže chystajú.

Mrázik ich štípe na líca,

izbička čaká horúca.

Na okne máme obrazy ako maliarove diela,

farba na nich šedo-biela.

Nastal čas šťastia, radosti,

a k tomu detskej dobrosti.

Strieborná minca mesiaca svieti túto noc,

privítajme čas slávnostný- čas  Vianoc.

 **Anna Vrabčeková /8.B/**

**Vianoce**

Rok prešiel ako voda

a Vianoce sú tu znova.

Na Vianoce sa všetci tešíme,

 čo pod ligotavým stromčekom uvidíme.

Očká sa rozžiaria,

ústa sa otvoria.

Láska v srdci zahorí,

keď sa naše túžby splnia.

Ideme vonku do snehu,

odovzdať lásku a nehu.

Všetkým ŠŤASTNÉ a VESELÉ prajeme,

o rok sa tu opäť zídeme.

**Lenka Kabáčová /8.B/**

Snehový kraj

Zima prišla, vetrík duje,

vonku sniežik poletuje.

Sniežik sťa perie

bielej nebeskej holubice.

More snehu chlapcov láka,

postavili snehuliaka.

Bielučký je ako z múky,

do okien sa díva z lúky.

Vtáky teraz starosť majú,

jak potravu obstarajú.

Ale stále si spievajú,

ako chmúrne žalmy.

Striebristé vody zamrznuté

ako krištáľová podlaha,

Deti preto nie sú ľúte,

dobre sa tam hokej hrá.

**Pavol Domin /8.B/**

Radosť Vianoc

Vonku biely sneh sa chveje,

na oknách priesvitný mráz sa hreje.

Vločky poletujú ako biele trbliety,

sneh lepí sa nám na lopaty.

Zima prebudila sa zo spánku,

belasý sneh fúkal v silnom vánku.

Stromom praskajú ich konáre,

na kopcoch zas lopáre.

Na Vianoce pozor dajme,

zvončeky zvonia – počúvajme!

Oheň v krbe akoby praskal,

stromček v kúte sa radoval.

Zo stromčeka radosť vrelá,

plamene ohňa jeho svietia.

Prázdne salonky sa len hojdajú

a všetky oči pod stromček kukajú.

 **Petra Polačeková /8.B/**

Tie Vianoce

Sneh potichučky klesá k zemi ,

 ticho ako lupene ruží.

Každému je známy,

 čas Vianočný sa blíži.

Všetci sa tešia na darčeky,

 nedočkavosť horí , až do noci nezaspíš.

V kuchyni sa pečú medovníčky.

Čo na stromčeku nájdeš?

Na stromčeku sa v tichu smejú ozdoby .

A na vrchole sedia nebeskí anjeli,

 hlávky saloniek zjesť by sme chceli,

 ale počkať by sme mali.

Minúty ubiehajú sťa slimák.

Čas sa z nás smeje snáď?

Možno sme si to zaslúžili, však?

Čas je neviditeľný plášť.

**Terézia Ondríková /8.B/**

**Čas Vianoc**

Na Vianoce prišiel čas,

tešíme sa na ne zas.

Spadne prvá vločka,

do striebristého potôčka.

Keď začne tuhá zima,

naša brána zíva.

Stromčeky, darčeky, ohnivé svetlá,

na sneh treba loptu, nepomôže metla.

Spev vtákov prestal znieť,

čas Vianoc nastal hneď.

Tešíme sa z toho všetci,

keď minca mesiaca na nás svieti.

A radosť v očkách našich detí,

je žiarivá ako obraz svätý.

No nie je ľahké splniť sladký sen,

keď dieťa čuší ako peň.

**Valika Adamcová /8.B/**

Anjeli spievajú

Zima, zima, zimička, vyštípe nám vždy líčka. Máme ich vždy červené, jak jabĺčka z jesene.

Padá sniežik bielučký , na polia i na lúčky. Sniežik sa vždy ligoce, „Aha,“ prišli Vianoce .

Vianoce je krásny čas, hojnosť, láska, vždy je v nás. Veru, veru bližší sme si vtedy, spievame si piesne aj koledy.

Pozlátko sa trbliece ako hviezdy v nočnej tme. Anjeli spievajú, srdcia nám láskou zahrievajú.

**Vanesa Kabáčová /8.B/**

**Zimná báseň**

Zimička nás opäť navštívila,

leskne sa hodvábny sneh,

mráz štípe červené líčka,

snehová prikrývka prikryla svet.

 Všade sa leskne inovať,

fujavica divo sviští,

mráz maľuje okná ,

čas je krutý ako zima.

Mráz sťa maliar,

má v očiach tisíc obrázkov ,

okno má zrazu iný pohľad ,

čo dušu poteší.

Zvieratká šantia radostne,

deti sa s nimi radujú,

tešia sa z nádhernej prírody,

ktorú Boh pre nás pripravil .

**Andrea Hucíková /8.A /**

Vianoce u nás

Vetrík fúka juchuchu,

schovajme sa v kožuchu.

Zima je už za dverami,

kapustnica sa už varí.

Snehuliačik postavený,

stojí na dvore celý smelý.

Stromček vianočný nám svieti,

Mikuláš na saniach letí.

V kruhu rodiny sa radujeme,

dúfajme, že nepríde ku ujme.

Dedko kapra hrdo chytá,

veď je dáky správny rybár.

Medovníky od babky,

 to sú ale pochúťky.

Tak to u nás vyzerá,

keď Vianoc čas sa priberá.

**Juraj Kristofčák /8.A/**

Sniežik bielučký

Keď padal sniežik bielučký,

v snehu nám vržďali čižmičky.

Prišiel k nám Ježiško maličký,

na nebi zažiaril hviezdičky.

Pohladil jedličku Evičku,

darčekmi zaplnil izbičku.

Zasvietil na strome vetvičky,

veľmi tým potešil detičky.

Začali Vianoce štedré a bohaté,

aby deti vždy boli usmiate.

Stromček v rohu sám tam stál,

žiarivými svetlami sa jagal.

Rozžiarili sa chlapcove očičká,

zosmutnela v tom jedlička.

„Prečo si smutná Evička?“

Na vetvu padla slzička.

**Martina Šprláková /8.A/**

Príroda odpočíva

Všetky deti sa tešia,
na bielu zimičku čakajú.
Sánky si chystajú na hodvábnu krajinu,
kombinézy a čiapky už pripravujú.

Už poletujú ligotavé vločky,
ráno už napadol prvý sniežik.
Rodičia sa za hlavy chytajú,
pod morom snehu autá hľadajú.

Chladno ako na Arktíde,
na cestách šmykno ako na klzisku,
Deti sa na nich kĺžu,
medveď uteká do brlohu.

Všade naokolo sú stromy prikryté perinou,
príroda pod snehom odpočíva.
Na okno tvorí mráz svoje umenie,
krajinka bude ešte dlho spať.

 **Nikola Sirotová /8.A/**

**Vianoce**

Spí pod perinou snehu,

spí tichučko a sladko.

Kraj ako Jezuliatko,

ktoré chce ľudskú nehu.

Kraj ticho spí a dýcha

a usmieva sa v spánku.

Hýľ do snežného ticha

spieva mu uspávanku.

Jedlička teplom žiari

uprostred bielej zimy.

Zem kladie na stôl dary

rukami matkinými.

Slnečný krištáľ medu,

jabĺčko za koledu.

Tam, kde je teplý domov,

dnes všetky cesty vedú.

 **Peter Valek /8.A/**

**Sviatočník**

Zima sa k nám rýchlo blíži,

v pivnici mám kopu lyží.

Darčekov mám, dúfam, dosť,

všetkým ľuďom pre radosť.

Vo vani mi kapor pláva už,

Sestre, dúfam, bude stačiť rúž.

Koledy si doma pustím,

klobáskou kapustnicu zahustím.

Ne Vianoce dokončím Adventný beh,

nemám rada žltý sneh.

Svetlá svietia ako hviezdičky,

perníky pečú doma mamičky.

V televízii Popoluška beží,

celá rodina na gauči leží.

Po Vianociach Nový rôčik,

na Silvestra robí bôčik...

**Marta Števuliaková /8.A/**